เรื่องร้องเรียน: ขอร้องเรียน...แจ้ง ทำถนนหน่อยค่ะ 1. มีการติดประกาศแจ้งทำถนนตั้งแต่กรกฎาคมปี 2565 จนถึงณ.ปัจจุบันยังไม่มีความคืบหน้าอะไรเลย... 2. วันเริ่มต้นโครงการไม่มีความชัดเจนและไม่มีกำหนดวันสิ้นสุดในการทำงาน...ไม่มีการแจ้งอะไรเลย 3. ช่วงนี้เป็นช่วงหน้าฝนการเข้าออกการสัญจรลำบาก มากๆ รถใหญ่แทบเข้าไม่ได้ ไม่มีที่จอดรถเพราะในซอยเป็นซอยตัน คนในหมู่บ้านลำบากต้องไปหาที่จอดรถที่อื่นแล้วต้องเดินเข้าบ้านมามากกว่า 4 เดือนแล้ว 4. การทำงานก็เกี่ยงกันไปมาระหว่างช่างทำถนนกับช่างประปาไม่มีอะไรแน่นอน...จะปิดน้ำก็ไม่มีการแจ้งล่วงหน้า แล้วยังปิดข้ามวันข้ามคืน...ชาวบ้านลำบากค่ะ 5. การทำงานทำงาน 1 วันหยุด 1 อาทิตย์หรือทำงาน 2 วันหยุด 3 วันไม่มีอะไรแน่นอน ไม่มีการแจ้ง 6. การทำงานไม่มีความเรียบร้อยท่อบางท่อไม่มีฝาปิด...มีเหล็กแหลมโผล่ออกมาตามถนนเต็มไปหมด...ซึ่งในซอยมีเด็กเล็กๆค่อนข้างอันตรายทั้งคน ทั้งรถ
การดำเนินการของเจ้าหน้าที่: ฝ่ายโยธา สำนักงานเขตลาดพร้าวได้เร่งรัดผู้รับจ้างให้กลับมาดำเนินงานต่อให้แล้วเสร็จ โดยผู้รับจ้างได้นำวัสดุมาปรับพื้น เพื่อเตรียมเทรางวีและพื้นคอนกรีตแล้ว ขณะนี้ประชาชนผู้อาศัยสามารถสัญจรได้โดยสะดวกแล้ว คาดว่าจะปรับปรุงแล้วเสร็จภายในเดือนกันยายน 2566
ความเห็นของผู้แจ้ง: หลังจากร้องเรียนไปก็ทำงานดีขึ้น เร็วขึ้นค่ะ... แต่อยากทราบ วัน เวลา เสร็จสิ้นงาน วันจบงาน อย่างเป็นทางการค่ะ
พื้นที่: แขวงลาดพร้าว เขตลาดพร้าว กรุงเทพมหานคร